85.		Dohoda o uznaní záväzku na náhradu škody (§ 191 ods. 3 ZP)
Zamestnávateľ:	ABC, s.r.o. Ružová ul. č. 10, 010 01 Žilina, IČO: 12345678, zastúpený Ing. Vladimírom Milučkým
Zamestnanec:	Ján Hladký, Stodolova ul. č. 2, 010 01 Žilina
uzatvárajú túto
dohodu o uznaní záväzku na náhradu škody
1.	Ján Hladký pracuje v ABC, s.r.o. ako colný deklarant na základe pracovnej zmluvy z 1. 8. 2021, kedy s ním bola uzatvorená i dohoda o hmotnej zodpovednosti za hodnoty zverené na vyúčtovanie, a to hlavne počítač, ceniny a peňažná hotovosť.
2.	Pri inventúre vykonanej 15. 12. 2022 za obdobie od 1. 8. 2022 do 30. 11. 2022 bol zistený schodok v sume 62 eur. S výsledkom inventúry Ján Hladký súhlasí.
3.	Medzi účastníkmi došlo potom k uzavretiu dohody, na základe ktorej sa Ján Hladký zaväzuje svojmu zamestnávateľovi zaplatiť sumu 62 eur v dvoch mesačných splátkach po 31 eur, počnúc prvou splátkou v januári 2023, do 15. dňa príslušného mesiaca.
4.	Táto dohoda bola napísaná v dvoch vyhotoveniach, z ktorých každá zo zmluvných strán obdrží jedno.
V Žiline 20. 12. 2022 				Ján Hladký	Ing. Vladimír Milučký
konateľ spoločnosti
Poznámka
Účastníci pracovnoprávneho vzťahu môžu sporné nároky medzi sebou upraviť dohodou, ktorá musí mať písomnú formu, inak je neplatná. Uznanie záväzku k náhrade škody nie je samostatným zaväzujúcim dôvodom, ani nezakladá domnienku o existencii dlhu v čase uznania. Je jednostranným právnym úkonom zamestnanca a má právny význam vo vzťahu k založeniu 10-ročnej premlčacej lehoty. Nemožno súčasne vylúčiť prípady, pri ktorých dôjde k dohode o sporných nárokoch podľa Zákonníka práce.